ming030890/wiki-yue-high-quality huggingface dataset:
羅范椒芬

羅范椒芬，GBS，JP（英文：Fanny Law，1953年—），未嫁之前叫范椒芬，係香港政府前任高級官員。曾經服務過香港殖民地政府，同埋中國接收香港主權後嘅特區政府。因為佢個名范椒兩個字同飯焦同音，所以有個飯焦呢個花名。

教育
羅范椒芬喺嘉諾撒聖瑪利書院讀完中學同預科、之後喺香港大學化學系畢業，拎咗理學士學位。佢擔任官員期間，香港政府保送佢去美國哈佛大學甘迺迪公共行政學院深造，重拎埋碩士學位𠻹，之後再喺香港中文大學拎埋教育碩士學位。

早年做官嘅日子
呢部分係綜合香港政府同埋公務員事務局嘅資料。
喺1975年9月，佢加入當時嘅殖民地政府做行政主任，佢喺1977年10月成功投考政務主任，係另一位由行政主任考成政務官嘅高官。響佢升任首長級公務員之前，做過保安科、經濟科、房屋署、行政科、社會福利署、公務員事務科、規劃環境地政科。
1991年2月，佢成為首長級公務員，擔任副公務員事務司，喺1994年4月，佢調任副規劃環境地政司。響1994年11月，房屋署高級助理署長。而喺1996年6月，升任副署長。
1997年1月，佢借調去候任特區行政長官辦公室，做辦公室主任，協助候任行政長官董建華嘅工作。喺香港主權被中國接管後，佢就喺1997年8月，調返政府做運輸署署長。呢段期間佢有工作表現，外界睇好侷，睇成佢得到行政長官董建華嘅信任，呢樣幫到佢日後升做局長同常任秘書長打好基礎。

教育改革
内文：香港教育改革
1998年10月，董建華將羅范椒芬調任為教育署署長。而董建華喺同一年嘅施政報告，宣布會進行教育改革，佢就成為咗教育改革嘅主要執行者。
同羅范椒芬有關嘅教育改革爭議，唔少集中喺針對教師同學校體制嘅改革。喺1995年教統會第六號報告書，已經提出搞語文基準試。而喺1999年11月，政府向教協嘅回覆，都話可以透過進修嚟達到基準。但2000年5月公布嘅語文基準試嘅內容，教協認為同呢封信嘅承諾有矛盾，一路發起抗爭。而羅范椒芬喺同年嘅7月，被中央政府任命為教育統籌局局長，令佢一直擔任負責教育政策官員期間，同教協維持好緊張嘅關係。
喺羅范椒芬做教統局長無耐，2000年12月，教協發新聞稿要教統局喺校本課程改革多啲支援，之後教協同羅范椒芬，以及教統局，多次喺校本課程、教師工作壓力、法團改革等針鋒相對。
而呢啲不滿，隨著有兩名老師喺2006年1月自殺，成為咗羅范椒芬被調離教育部門嘅導火線。

政治立場
佢係香港親中派一員。

選舉及提名經歷
羅范椒芬喺第四屆特首選舉支持梁振英做特首。
喺2016年，佢有份提名林鄭月娥參與2017年香港行政長官選舉。

爭議事件
羅范椒芬從政多年，曾經有唔少令人關注嘅爭議事件。例如佢曾經被裁定干預香港教育學院（而家嘅香港教育大學）嘅學術自主，身兼教育署署長以冷血言論回應教改搞到老師自殺嘅事件，亦曾經發佈假新聞抹黑香港逃犯條例爭議入面嘅示威者，引起唔少人對佢嘅批評。

推行教育改革搞到有老師自殺，以冷血言論回應
喺2006年1月，接連有兩位現職教師因為頂唔順教改所組成嘅壓力跳樓自殺後，輿論普遍認為教改推行得急得滯，令教師承受好大壓力，但羅范椒芬同傳媒講：「根本上教改有好多學校推行緊，如果係，點解得呢兩名教師（自殺）呢？」
事後，好多教育界人士，好似教協會長兼立法會功能界別教育界議員張文光、教協組織部主任韓連山、教育評議會副主席曹啟樂等先後批評批評羅范椒芬嘅言論，指佢心腸涼薄、言論不負責任。之後，教協重發動大示威，要羅范椒芬落台，喺同一年嘅十月，佢被行政長官向中央推薦，任命為廉政專員。

教院風波
内文：香港教育學院風波
雖然佢喺2006年10月被中央政府，照行政長官嘅建議，擔任廉政專員。但係佢喺做教育統籌局常務秘書長期間，香港教育學院正發生緊一單被指干預學術自由嘅事件。
喺教育改革推行期間，除咗教協批評羅范椒芬嘅政策，唔少香港教育學院嘅教職員，都會向傳媒以學者身份，批評政府嘅改革政策。
2007年1月25號，香港教育學院校董會，決定唔同校長莫禮時續約。同埋教院副校長陸鴻基喺2007年2月話，喺2004年4月教育統籌局嘅官員，不時打電話嚟，要佢開除四位經常批評教育改革嘅教育學院教職員，但被佢拒絕。
當時嘅行政長官曾蔭權認為陸鴻基嘅指責好嚴重，就喺2月15號成立與香港教育學院有關的指控調查委員會，委員會其中一項職責，係調查有無高官打電話嚟，想干預香港教育學院教職員對教育改革嘅批評。羅范椒芬亦成為被調查對象，並且要喺委員會度作供。
喺2007年3月30號，莫禮時作供嗰陣，指2002年10月羅范椒芬曾經打電話同埋發信畀佢，要佢炒咗經常批評教育改革嘅葉建源同埋黎國燦，2004年11月，又問點解唔炒咗另一位批評教育改革嘅教授鄭燕祥，2004年11月，又問點解唔炒咗黃炳文。喺2005年4月，教院推行自願離職計劃嗰陣，又問點解唔將鄭燕祥同葉建源放入計劃裏面。
而喺4月21號，佢嘅中學同學，教院評估研究及發展中心總監莫慕貞作供，指2004年羅范椒芬曾經打電話畀佢，要佢炒咗葉建源。而之後，委員會接納莫禮時同埋葉建源嘅證供係誠實可信嘅。
喺6月20日，委員會發表報告，裁定羅范椒芬向香港教育學院院長莫禮時要求，約束葉建源同埋鄭燕祥批評教改嘅言論，係意圖阻止意見積極、自由傳播，侵犯《香港人權法案》保障嘅學術自由，就算係立意良好都係行為不當。喺報告公布後，羅范椒芬發表聲明，話對報告遺憾同失望，以維護公務員尊嚴為理由，申請提早退休，辭去廉政專員。
亦由於渠係提早退休，所以可以喺退休後得到880萬港紙嘅退休金，同埋每個月52000港紙嘅長俸。
接任嘅教育局局長孫明揚不滿委員會有關裁決，並喺2007年9月提出司法覆核，2009年3月11號由高等法院主審法官夏正民裁定政府得直。

散播假新聞聲稱有少女向激進派示威者提供性服務
2019年9月9號反對逃犯條例修訂草案運動風波期間，羅范椒芬喺接受香港電台英文台節目《Backchat》嘅時候，宣稱有年輕少女為一啲激進示威者提供免費性愛服務，又宣稱已經證實咗件事，聲稱對於呢啲少女被誤導而提供免費性服務感到悲哀。
羅范椒芬嘅說法令公眾嘩然，民主派有唔少人批評佢發放假新聞引起公眾恐慌，有傳媒亦做咗事實核查，否咗佢嘅說法。當時一同出席節目嘅社民連主席吳文遠當場駁斥呢啲說法荒謬而且唔負責任，又批評羅范椒芬嘅言論同五毛黨言論無分別。《香港01》翻查網上流傳嘅訊息同圖片，指網上確實流傳「少女戴上口罩裸身露體」嘅訊息同照片，但專門打擊假訊息同假新聞嘅Facebook專頁求驗傳媒就查證到，呢啲相其實係來自成人影片網站，最初上傳日期係2019年5月（即反對逃犯條例修訂草案運動發生前），而且相入面嘅女仔係越南人。求驗傳媒批評，如果羅范椒芬提供唔到證據就應該道歉。
另外，民間記者會發言人批評佢喺完全冇事實根據嘅情況下作出無理指控，用假新聞誤導大眾。發言人話，唔奢望佢道歉，但要求佢好好地檢討自己嘅言論，唔好再出嚟獻醜，又話高官當權者，用不實消息抹黑前線示威者嘅行為唔能夠接受。公民黨立法會議員陳淑莊批評羅范身為前教統局局長，無事前親身向相關人士求證，就喺電台節目公開誣衊示威者，引起不必要嘅公眾恐慌。民主黨立法會議員黃碧雲亦批評，如果羅范無證據就應該道歉。

家庭
老公羅延康係骨科專科醫生，有兩個仔。
阿哥係前行政會議成員范鴻齡。
9月2號

9月2號係公曆年嘅第245日（閏年第246日），離年尾重有120日。
<< - 9月 - >>



大件事
1666年：倫敦大火，聖保羅大教堂嗰頭嘅建築物都燒晒。
1752年：大不列顛島開始用公曆，比其他西歐國遲咗兩個世紀。
1856年：天京事變，太平天國開始𢱕。
1905年：大清廢科舉考試制度。
1937年：香港發生丁丑風災（又叫「九二風災」），大概11,000人死，好多魚棚損毀。
1945年：日本代表喺泊響東京灣嘅美國密蘇里號戰艦上向盟軍簽署降伏文書，抗日戰爭同第二次世界大戰結束。
1945年：胡志明發表獨立宣言，越南獨立，擺脫法國統治，成立越南民主共和國。
1958年：中國中央電視台嘅前身北京電視台喺北京啟播。
1967年：第1屆南越參議院選舉。
1976年：香港無綫電視細路電視節目《跳飛機》首播。
1990年：德涅斯特河沿岸最高蘇維埃宣佈成立德涅斯特河沿岸摩爾達維亞蘇維埃社會主義共和國。
1998年：安華俾馬來西亞首相馬哈迪革咗副首相份工。
1998年：瑞士航空一客機由美國紐約市甘迺迪國際機場飛去瑞士日內瓦期間失事（英文：Swissair Flight 111），機上229人咸不剌死晒。
2006年：美國數以百計嘅天文學家聯署，要求推翻2006年行星重新解釋。
2007年：有「空中巨無霸」之稱，造價成廿四億港元嘅空中巴士 A380客機去到香港，準備喺9月3號低飛維多利亞港。
2008年：瀏覽器Google Chrome Beta嘅測試版推出。
2009年：南韓五人女子組合f(x)以首張數碼單曲《LA chA TA》出道。
2018年：2018年亞洲運動會喺印尼耶加達閉幕。
1948年

1948年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：民國三十七年
朝鮮半島
大韓民國三十年
主體三十七年
檀紀：4281年
日本
昭和二十三年
皇紀：2608年
佛曆：2490年 - 2491年
回曆：1367年2月18號 - 1368年2月29號
猶太曆：5708年4月19號 - 5709年3月29號
修正儒略日（MJD）：32551 - 32916
※大韓民國紀元係喺1948年8月15號建國起到同年9月24號期間用嘅。佢嘅元年係1919年。
※檀紀係南韓喺1948年9月25號根據法律設立嘅。

大件事
1月4號：緬甸脫離英聯邦獨立，由吳努做第一任總理。
1月30號到2月8號：1948年冬季奧林匹克運動會喺瑞士聖莫里茨舉行。
2月2號：上海軍警驅趕罷住申新第九棉紡織廠嘅罷工工人，造成申九慘案，三個女工死咗。
2月8號：朝鮮人民軍（韓文：조선인민군）成立。
3月17號：英國、法國、荷蘭、比利時同盧森堡簽《布魯塞爾條約》。
4月3號：美國國務卿佐治馬蘇為咗第二次世界大戰後歐洲經濟復蘇，簽署馬蘇計劃。
4月7號：聯合國成立世界衞生組織。
4月20號：第1屆中華民國總統選舉，由蔣介石同李宗仁分別當選中華民國總統同中華民國副總統。
5月14號：英國結束對巴勒斯坦地區二十五年嘅託管統治，英國高級專員賈寧漢爵士離開耶路撒冷返國。而响英國正式結束託管統治之前幾個鐘頭，以色列國民議會喺特拉維夫宣布成立以色列國，係猶太人二千年嚟首次建立自己嘅國。
5月20號：蔣中正喺南京宣誓就職中華民國總統，同日中華民國總統府成立。
6月25號：蘇聯封鎖柏林。
7月29號到8月14號：1948年夏季奧林匹克運動會喺英國倫敦舉行。
8月25號：第1屆朝鮮最高人民會議選舉。
9月4號：荷蘭威廉明娜女王宣佈因健康原因退位。
9月6號：荷蘭朱莉安娜女王登基。
9月9號：朝鮮民主主義人民共和國喺朝鮮半島北部成立，金日成出任第一任內閣首相。
9月22號：香港石塘咀永安公司貨倉火燭，燒足20個鐘頭，造成150人死同失蹤，損失財產超過二千萬，係香港戰後最嚴重傷亡嘅陸上火燭，是為西環永安公司倉庫大火（中文：西環永安公司貨倉火燭）。
9月24號：日本本田汽車公司成立。
10月28號：瑞士化學家保羅米勒（Paul Müller）因為發現滴滴涕（DDT）殺蟲嘅性能得諾貝爾化學獎。
11月12號：國際戰爭罪行法庭判七個日本軍官同政府人員死刑，包括東條英機。
12月1號：人民幣首次發行。
12月10號：聯合國大會通過並頒布咗《世界人權宣言》。而每年12月10號就成為世界人權日。
一氧化二氫惡作劇

一氧化二氫惡作劇係種惡作劇，「一氧化二氫」（Dihydrogen Monoxide，DHMO）係由一個氧原子同兩個氫原子組成，其實即係水（H2O）。
個惡作劇強調一氧化二氫（水）嘅「害處」，比如加速生鏽同浸死人，將呢啲「害處」歸於水，呼籲其他人禁用呢種化合物。啲冇乜文化嘅人輕信單方面分析，令到佢哋俾啲搞偽科學同埋散布恐慌奇談怪論嘅人嚇親。
呢個惡作劇喺1990年由Eric Lechner同Lars Norpchen提出，1994年由Craig Jackson修改。1997年，一個14歲學生Nathan Zohner，用一氧化二氫做主題整咗篇名為「我哋到底有幾蠢？」嘅論文，令一氧化二氫引起廣泛關注。

最初網絡發表
Craig Jackson嘅最初網絡版本：
一氧化二氫：
被稱為「氫氧基酸」，係酸雨嘅主要組成部分。
導致「溫室效應」。
可能會造成嚴重燒傷。
會侵蝕自然景觀。
令好多金屬加快腐蝕同生鏽。
會導致電力故障同令汽車迫力失效。
喺無得醫嘅癌症病人腫瘤裏面發現呢種物質。
即使咁危險，一氧化二氫經常用喺：
工業溶劑同冷卻劑。
核電廠。
生產發泡膠。
阻燃劑。
唔同形式嘅殘酷動物研究。
噴洒殺蟲劑。就算清洗過，都係會被呢種化學物質污染。
某啲「垃圾食品」同其他食品嘅添加劑。
森森

森森（英文：Sylvia Lai Siu Pun，1951年6月23號—）原名黎小斌，係香港女演員，1966年喺香港出道，佢早年並曾與杜平合唱過多首經典歌曲。之後就開始做過嘅無綫電視，拍過劇集同主持人節目工作，1984年轉投亞洲電視，森森同一班好友嘅斑斑等人。
聶國常

聶國常，委內瑞拉華人兼著名親北京僑領，祖籍廣東恩平。

早年經歷
佢喺廣東省恩平市沙湖鎮楊橋連勝村出世，細個嗆時候遇上文化大革命，去到1979年佢喺恩平市郁文中學高中畢業，喺旅居委內瑞拉家姐嘅安排之下，佢就開始去咗南美洲發展，喺當地一開始做過唔同行業，之後開始咗自己嘅生意。之後佢開始參與一啲喺中共控制之下嘅當地僑務工作。

政治立場
佢政治立場親北京，反對台獨，批評蔡英文令兩岸局勢緊張，揚言要喺各方面沉重打擊捍衛台灣獨立嘅聲音。又曾經話睇住中國共產黨成立100周年大會嘅直播令佢好開心激動，又高度讚揚習近平。
史帕爾

史帕爾（英文：SPAL）係意大利費拉拉一間職業足球球會，依家踢緊意大利丙組足球聯賽。
甘岡前進會

甘岡前進會（英文：En Avant Guingamp），係法國甘岡嘅一間職業足球球會，依家踢緊法國乙組足球聯賽‎。
進化論嘅證據

進化論嘅證據係指支撐進化論嘅證據。生物學同第啲科學領域一樣，會跟足科學方法嚟做研究。噉講意思即係話，生物學界會根據手上已知係真嘅事實，諗一啲理論出嚟解釋研究緊嘅現象，然後靠邏輯嘅思考，去諗吓呢柞理論會做點樣嘅預測，跟手做實驗同觀察嚟攞數據，驗證吓個理論嘅預測係咪真確。根據廿世紀嘅生物學研究，進化論呢一個理論得到嚟自多個源頭嘅證據支撐，大致上有兩大流：

微進化嘅證據
講哈佛大學嗰個大腸桿菌進化研究嘅片；白色嘅係有大腸桿菌嘅區域。
微進化（microevolution）係指一個物種內部喺短時間內嘅基因庫變動，變動嘅幅度未至於令最新嗰代成為新嘅物種（最新嗰代同原初嗰代仲有能力配種）。微進化可以輕易噉觀察得到：生物學家可以由野外嘅動植物嗰度抽樣，睇吓唔同嘅動植物物種基因庫會點樣隨時間變化，再睇吓呢啲基因上嘅變化會同啲動植物嘅特徵有乜嘢相關，而呢啲研究的確發現咗野生動植物之間會有微進化嘅現象。
除咗觀察性嘅研究，生物學家仲有得做實驗：實驗（experiment）係用科學方法嚟驗證科學理論嘅手法之一，指做研究嘅人主動噉對研究緊嘅現象作出一啲操控，再睇吓個操控會產生點樣嘅結果（以及係個結果同理論所預測嘅有冇出入）。哈佛大學就曾經做過一個噉嘅實驗驗證微進化：研究人員將大腸桿菌（E. Coli）擺喺個缸入面養，呢個缸愈近中間嘅地方就放咗愈高濃度嘅抗生素喺度－抗生素會殺死大腸桿菌，所以只有對抗生素抵抗力勁嘅大腸桿菌先會能夠喺近中間嘅地方生存；而實驗結果顯示，一如物競天擇作嘅假說所料，喺個缸邊緣地區（抗生素濃度低）嘅大腸桿菌死唔去，跟手仲繁殖，生到對抗生素抵抗力一代勁過一代，最後仲散佈去到個缸嘅中間（抗生素濃度最高嗰忽）－展示咗「一個族群嘅生物進化，並且變到愈嚟愈適應自己住嘅環境」呢一個過程。呢啲有關細菌進化嘅研究對醫學嚟講極之有價值。可以睇埋進化醫學。

家紅狐狸
野生動物一般唔會俾人接近佢哋，但呢隻家紅狐狸喺度同個人玩，反映佢經過馴化。
睇埋：家紅狐狸
睇微進化過程嘅實驗喺複雜啲嘅多細胞生物身上都做過。例如係相當之出名嘅家紅狐狸（domesticated red fox）噉：喺 1959 年，蘇聯生物學家迪米璀·貝里葉（Dmitry Belyayev）指出，一隻動物嘅行為係受制於好似荷爾蒙同腦結構呢啲生理因素嘅，而呢啲生理因素又係受到基因影響嘅，所以生物嘅進化過程會影響到一個物種嘅行為；為咗驗證呢啲諗法，貝里葉佢開始咗做一個實驗，搵咗一柞紅狐狸返嚟，再做以下嘅步驟諗住馴養（domesticate）佢哋：
貝里葉將柞紅狐狸分做三個等級：第三級嘅狐狸係最唔聽話嘅，即係嗰啲會嘗試走佬或者係一有研究人員行近就會攻擊嘅個體；而第二級嘅狐狸就係嗰啲會俾研究人員行近同埋掂佢哋，但唔會對研究人員產生明顯好感嘅個體；第一級嘅狐狸就係最聽話嗰批，呢啲個體唔單只會俾研究人員行近同埋掂佢哋，有陣時仲曉做揈尾等嘅友善動作。
貝里葉選擇性噉淨係俾第一同第二級嘅狐狸繁殖同生產後代（操控）。
後嚟啲狐狸一代一代噉愈養愈馴，做做吓個族群度仲有咗所謂嘅「精英級」狐狸－一啲識得主動噉同人類接觸嘅個體，佢哋曉主動行埋去研究人員嗰度同埋好似狗噉聞佢哋陣除；呢啲精英級嘅個體喺一個月大之前已經曉做呢啲嘢（即係顯示呢種行為唔多似係後天學返嚟嘅）。
去到第十代嘅狐狸嗰陣，個族群裏面得 18% 嘅個體係屬於精英級嘅，去到第廿代嗰陣呢個數字就升到去 35%。到咗廿一世紀初，呢個實驗仲持續噉進行緊，而且個族群裏面已經有成 70% 至 80% 嘅狐狸係屬於精英級（操控造成嘅效果）。
呢個研究好有生物學價值：喺呢個研究嘅過程入面，一個族群嘅生物俾啲研究人員選擇，而整體成個族群嘅表現型喺幾代之後出現咗明顯改變，顯示咗好似狐狸噉嘅哺乳類－複雜過細菌好多嘅生物－都曉進化，而且進化唔淨只影響外型同埋某啲身體結構，仲可以影響一種生物嘅行為。除咗呢類實驗，日日都喺牧場同埋寵物配種嗰度發生嘅人工選擇過程亦都俾人視為進化過程嘅實驗性證據（人特登操控某啲嘢，引致生物嘅基因庫同表現型起變化）。

宏進化嘅證據
睇埋：古生物學
宏進化（macroevolution）指長時間（閒閒地幾百萬年）發生嘅進化，最後嗰一代嘅個體會冇能力同初代個體配種。原則上，宏進化難以用實驗嚟研究：宏進化定義上就係發生喺（對人嚟講）極漫長嘅時間嘅，如果要做一個宏進化實驗，研究者就要做一啲操控，再睇吓個操控喺（例如）幾百萬年後產生乜嘢影響，喺人力物力上根本冇可能做得到；不過科學家依然搵到宏進化嘅觀察性證據。
古生物學（paleontology）係一門以化石（fossils）做基礎嚟去研究生物物種嘅生物學子領域：當一隻生物死亡嗰陣，佢條屍會俾微生物分解而腐爛，搞到佢生存過嘅痕跡冇咗。但有陣時，呢啲遺跡可能會因為某啲因素而成功噉保存到落嚟－例如一隻生物條屍或者佢造成嘅一啲痕跡（好似係腳印噉）因為某啲特定嘅原因咁啱得咁橋好快俾啲泥土𢫏住咗，令到佢哋唔會俾水流等嘅自然力破壞，而佢哋最硬淨嘅部份－例如係骨頭－就會變成化石留低到落嚟。有時一啲化石仲會保留到成隻生物，例如係俾冰雪住咗嘅長毛象同埋一啲俾琥珀（amber）封住嘅昆蟲呀噉。研究者可以用放射性定年法（radioactive dating）等嘅技術嚟睇吓搵到嘅每個古生物樣本年代有幾久遠，靠噉嚟得知唔同地區嘅生物喺形態上點樣隨時間變化。
有隻蟻喺入面嘅琥珀
一嚿有恐龍腳印喺上面嘅化石
始祖鳥嘅化石
呢啲好多嚟自古代生物嘅痕跡令生物學家有得睇到唔同地質時代嘅生物係乜嘢樣，而且仲係進化嘅直接證據：自從達爾文嗰陣時開始，古生物學家發現咗好多佢哋之前未見過嘅過渡化石（transitional fossil）－呢啲化石顯示咗現有生物物種同佢哋啲遠古祖先之間嗰啲過渡形態，例如係好出名嘅始祖鳥（original bird；學名：Archaeopteryx），就係由某啲恐龍嗰度進化出現代鳥類嘅證據－始祖鳥喺大約 1 億 5 千萬年前存在過，由佢嘅身體構造好明顯睇得出，佢有啲似恐龍又有啲似現代鳥類，而且喺後期啲嘅化石嗰度仲睇到呢種生物嘅後代慢慢噉演變到愈嚟愈似現代鳥類，支撐咗宏進化嘅假說。
艾美利亞

艾美利亞（英文：UD Almería），係西班牙阿爾梅里亞嘅一間職業足球球會，依家踢緊西班牙乙組足球聯賽。
東京晴空塔

東京晴空塔（粵拼：dung1 ging1 cing4 hung1 taap3，日文：東京スカイツリー）係個喺日本東京都墨田區嘅電波塔，喺2008年7月14號動工，2012年2月29號完工、同年5月22日正式啟用。佢高634公尺，喺2011年11月17號獲得健力氏世界紀錄認證為「世界第一高塔」，係全世界最高嘅塔式建築。
2026年FIFA世界盃K組

2026年FIFA世界盃K組會係2024年6月17號至27號期間舉行。小組前兩名球隊聯同八隊成績最佳嘅第三名球隊會晉級淘汰賽。

積分榜
首場比賽將於2026年6月11號開始。 資料來源：FIFA排名規則：分組賽排名準則
獅子宮

獅子宮（粵拼：si1 zi2 gung1）係占星術黃道十二宮入面嘅第５宮，黃經由120°去到150°。呢個喺天文學原對應嘅星座係獅子座，喺太陽節氣係由大暑之後去到處暑之前，日期大約係每年嘅7月23號去到8月22號。
喺也門占星學（中文：也門占星學），獅子宮嘅附庸星（中文：附庸星）係冥王星，代表冥王星嘅軌道同埋冥王星之心（中文：湯博區）；喺密宗占星學（中文：密宗占星學）入面，獅子宮嘅神秘守護星同埋層次守護星係太陽（喺西方占星術入面屬於入廟）。

黃道十二宮
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

象徵同符號
獅子宮嘅符號係♌，代表住獅子嘅頭同尾。獅子宮嘅守護星（中文：行星 (占星術)#占星十二星座與宮位的主星）係太陽，亦都代表住人嘅心臟同青年嘅前期，而代表顏色係金色。獅子宮嘅擢升守護星係冥王星（呢個同也門占星學（中文：也門占星學）嘅附庸星相同）。
獅子宮仲有白羊宮同人馬宮都屬於占星學裡面依照亞里士多德時期認為構成宇宙嘅４元素說裡面嘅４分類法入面嘅火象星座，意象係火焰嘅中心—最明亮溫暖嘅位置；呢個係占星學入面嘅３分類法，本位（又叫主導）、固定、變動入面嘅固定星座；獅子宮喺占星學入面嘅２分類法中係陰陽裡面嘅陽性星宮（中文：陽性星宮），而獅子宮嘅反星宮係水瓶宮。

符號編碼
獅子宮嘅符號編碼記載喺雜項符號（中文：雜項符號 (Unicode區段)#區段字符表）。
U+264C ♌ leo
霍啟山

霍啟山，JP，香港建制派（傳統親中派）政治人、生意人，霍英東集團副總裁，係霍震霆嘅二公子、香港U23足球隊贊助人。

選舉經歷
喺2021年8月，佢當選成為香港特别行政區選舉委員會商界（第一）委員。
華南師範大學附屬中學

到咗1951年2月，私立廣州大學、私立廣東國民大學、私立文化大學、私立廣州法學院呢4間私立高校一齊合併，變成華南聯合大學。而入面幾間附中都合埋一齊，嗌咗「華南聯大附中」。到嗰時為止，呢4間學嘅附屬中學都冇嗮。直到1952年因中國高校院系調整，之前嘅嶺南大學附中、中山大學附中、華南聯大附中、廣東文理學院附中呢四間中學都合埋一齊，組成華南師範學院附中出嚟。而四間學校合併咗之後，學校嘅高中部都喺嗮廣州市東山區（而家係越秀區）嘅文明路嘅中大附中嘅學校（而家係廣東實驗中學嗰頭）入面辦，而初中部就喺永漢路（而家係北京路）嘅仰忠街入面嗰度搞。
而家喺中山大道西嘅華師附中校本部，其實之前係1956年8月成立嘅華南師院附中石牌分校。而華南師院附中校本部搬到石牌嗰時係1958年8月嘅事，嗰時石牌分校已經幾有規模吓，後嚟無耐石牌分校就取消咗，原嚟嘅校本部就變成華南師院附中廣州分校。其實呢間學校喺1960——1961年改過一次名做「廣東科技學院附中」。
喺四間中學合併之前，至少有三間係嗰時廣州市比較出名嘅中學。合併咗出嚟嘅學校之後嘅華附，一直係成個廣東省入面比較出名嘅重點中學，嗰時嘅出名程度凈係得佢一間。

分拆成幾間中學出嚟
喺1952年嘅幾間中學合併嗰時，得一少部分之前中山大學附中同嶺南大學附中嘅老師跟住中山大學搬走而另外搞咗間中山大學附屬學校出嚟。而文化大革命期間就改名做廣州市第六中學之後一直冇再改返之前嘅名。而中大附校重新搞返中學部係1999年嘅事。而家嘅中大附中係1993年成立嘅民辦中學。
喺1962年7月，華南師院附中廣州分校就改名做廣東實驗學校，變成另一間獨立嘅學校。而華師附中喺文革因破四舊思想影響而改名做廣州市第六十一中學，直到1983年3月改返同之前嗌過差唔多嘅名——華南師範大學附屬中學。

學校全面改革
而家嘅華南師範大學附屬中學本部正門，喺2007年6月9號影。
到咗1990年代，由於華附攞到好多錢返嚟，先至將學校搞過大規模嘅更新。首先係填平咗學校嘅湖同埋拆嗮學校周邊嘅工廠同商舖，而崗頂樓就變成辦公樓，紅樓變成聚清園，學校附屬醫院就變成奧校樓……。喺嗰時，學校未裝修之前嘅大樓喺1990年代開始就
消失嗮，除咗少部分嘅建築搞過大規模嘅翻新。

開辦番禺、南海、新世界分校
到咗2001年，華南師範大學附屬中學就喺番禺嗰邊，同合生創展嘅地產商一齊搞咗間華師附中番禺分校嘅民辦學校出嚟。後嚟喺2002年開始，又搞咗佢嘅南海實驗高中、新世界學校同佢嘅國際基礎課程中心，2006年甚至喺汕尾嗰邊搞咗間分校。如估唔講清楚，街坊大多數講嘅「華南師範大學附屬中學」都喺中山大道西入面嗰間。

開辦國際部同先修班
呢間學校嘅國際部方面，就喺華師附中本部嘅奧校樓入面，喺2004年由華附同英國北方大學聯合會一齊搞嘅一年制IFY英澳預科班，重喺2009年3月俾美國大學理事會授權批准而開辦嘅美式高中班。而先修班喺2014年9月份先至開始搞。

廣東省奧林匹克學校
除咗喺一般嘅中學教學道攞到好成績之外，華師附中亦係廣東省奧林匹克學校嘅所在。華師附中喺校本部取消普通初中教學之後，衹保留初中奧班，教學地點設喺奧校樓。高中部亦設有奧林匹克班。廣東省奧校生源來自全省，初中部一、二年級主要搞數學奧賽培訓，初三同高中就有數學、物理、化學三個組，目標係喺全國賽同埋世界奧賽裡面攞獎。另外廣東省奧林匹克學校重包括生物、地理、信息學競賽嘅培訓。
華師附中學生多次喺全國同世界奧賽道攞獎，有60幾人次入到國家中學生奧林匹克集訓隊。攞過國際奧賽金牌18枚，銀牌8枚，銅牌3枚。

校刊
華師附中嘅校刊係《聚清園》，個名得自本部校園中心區嘅標誌性建築。

青春旋律藝術節
華師附中每年12月會喺學校體育館搞青春旋律藝術節，並且通過喺網絡道提供全球直播服務。會有好多華附嘅學生喺藝術節上面表演。華附嘅青春旋律藝術節係中國國內第一個提供網上直播嘅中學大型校園文化活動。
誤判

《誤判》（英文：The Prosecutor）係2024年香港電影，由甄子丹執導兼主演，其他主演包括張智霖、許冠文、吳鎮宇、張天賦，編劇黃子桓、張俊浩。
心選路徑

二〇一一年喺英國一地影到嘅一條心選路徑：路鋪好晒，但啲行人自己揀路徑行，踩到草地多咗條「新路」出嚟。
心選路徑（粵音：sam1 syun2 lou6 ging3）係小路一種，呢種小路未經規劃，不過人同動物因為某啲原因而偏好（心選）行嗰條路徑，於是佢哋就成日忽視規劃好嘅道路去行條路徑，行行吓佢哋腳步造成嘅力學侵蝕就創造咗一條「新路」出嚟。
舉例說明，想像做城市規劃同相關建設嘅人員做好晒規劃，然後仲鋪好埋混凝土道路。但係道路使用者發現條路太長、太曲折，或者係嫌佢有間斷，所以佢哋就索性行落草地，通過捷徑嚟去自己嘅目的地。假如有好多人都噉做，久而久之佢哋腳步造成侵蝕，就會令到草地上好似多咗一條「新路」噉。

特徵
心選路徑喺公園等嘅地方都好常見，成日都會喺草地上面形成。
心選路徑路面受侵蝕嘅闊度同嚴重程度，通常會反映有幾多人同動物使用呢條路。一條心選路徑愈闊愈受侵蝕，就表示條路愈多人用。

圖解
好似下圖噉。下圖係心選路徑嘅抽象圖例：有黃界嘅黑線係鋪好（即係事先規劃咗）嘅路，綠色嗰笪係草地，而啡紅色嗰條係心選路徑。
呢度住吓 嗰度住吓

《呢度住吓 嗰度住吓》（英文：Live Anywhere）係香港MakerVille製作嘅遊埠同真人騷節目，由蒙嘉慧、吳保錡同陳海寧主持，2024年11月4號到11月22號逢禮拜一到五22:30－23:00喺香港電視娛樂ViuTV播出。三位節目主持一齊去日本九州北部周圍住吓體驗生活。

軼事
節目主持吳保錡被指表現失禮，明顯例子包括喺細路面前講日文AV用語「Kimochi（舒服）」、「Iku（去咗）」、「Yamate（唔好）」；對住另一位女主持陳海寧話強姦佢；又對住老婆婆擺動下身，引起大量觀眾喺網上批評佢，最後吳保錡喺佢自己社交媒體嘅限時動態發文講對唔住。
薯仔

薯仔（粵拼：syu4 zai2；學名：Solanum tuberosum），係茄科茄屬一種多年生嘅草本植物。原產地喺祕魯同玻利維亞嘅安第斯山脈，而家喺全球各地都可以搵到。佢既係安第斯文化嘅一部份，又有「萬能作物」同「第三麵包」嘅名。

名
薯仔有好多個名，除咗粵語常用嘅「薯仔」之外，中華地方常用嘅名包括「馬鈴薯」、「洋芋」、「土豆」等等。

史
薯仔原本產自南美洲，係響16世紀由歐洲人將佢哋帶返歐洲。幾百年嚟薯仔係歐洲人嘅主要糧食。19世紀喺愛爾蘭薯仔田大失收，就餓死咗好多人。
薯仔大概響17世紀先至傳入中國，一般都係響內陸地區培植。薯仔響中國主要係做餸，唔當係主糧。

形態
呢種植物嘅莖係帶三角形嘅有毛品種；地下塊莖有圓形、卵形和橢圓形；外皮有紅色、黃色、白色同紫色；樹葉係互生、奇數羽狀複葉；花有白、紫、粉紅、紅等色。

適應環境
呢種植物鍾意喺比較凍同乾燥嘅天氣嗰度生，但佢唔禁強光同高溫天氣。

用途
薯仔含有大量嘅碳水化合物，同時重含有蛋白質、礦物質、維他命等等，而營養價值係胡蘿蔔嘅2倍、大白菜嘅3倍，番茄嘅4倍，尤其係維他命C比較多。既可以當做主糧，又可以當做蔬菜食用。但人通常食嘅係塊莖，而唔係佢嘅根。另外，薯仔重可以用嚟整澱粉、酒精、糊精、葡萄糖；甚至可以整橡膠、電影菲林、人造絲、香水等好多種工業品。

品種
馬鈴薯喺原產地就有幾百個品種，喺世界各地又不斷咁培養新品種，所以目前全世界就有幾千個品種，有含澱粉比例較高嘅，有適合作為主食嘅，亦都有適合作為蔬菜食用嘅。

種植同食用注意事項
呢種植物雖然有好多營養價值，但唔係諗住做乜就做乜：
如果睇到佢嘅塊狀根發咗芽之後唔好食，因為佢出有毒嘅龍葵素。
佢嘅皮有葉綠素，長時間俾太陽猛咁曬會影響品質。
唔可以喺高溫時節種，因為會感染病毒而退化。
人類偏肺病毒

人類偏肺病毒（英文：Human metapneumovirus，HMPV）係種單鏈嘅核糖核酸病毒，生物分類係屬肺病毒科變位肺病毒屬，2001年喺荷蘭被首次發現後，之後世界各地亦有發現。病毒會引發呼吸道感染，細路、老人同免疫力弱嘅人比較容易惹到。
摩羯宮

摩羯宮（粵拼：mo1 kit3 gung1），呢個宮源於摩羯座嘅星座圖，佢之前叫做山羊宮，係占星術裡面黃道十二宮入面嘅第１０宮，黃經由270°到300°。呢個喺天文學原對應嘅星座係摩羯座，喺太陽節氣係由冬至之後去到大寒之前，日期大約係每年嘅12月22號去到1月19號。
喺熱帶星座入面，摩羯宮屬於由每年12月22號去到翌年嘅1月19號嘅太陽過渡區；喺恆星占星術入面，太陽大約喺1月15號去到2月14號喺摩羯座過渡；喺也門占星學（中文：也門占星學），摩羯宮嘅附庸星（中文：附庸星）係火星，代表火星嘅表面；喺密宗占星學（中文：密宗占星學）裡面，山羊宮嘅神秘守護星係土星（喺西方占星術入面屬於入廟），層次守護星係金星。

黃道十二宮
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

傳說
1800年初，摩羯座係一隻海山羊。
摩羯宮之前叫做山羊宮，嗰個星座通常被形容做一隻有山羊頭同埋魚尾嘅動物。有個神話講到，當山羊神潘喺受到龍捲風嘅襲擊嗰時，佢跳咗入去尼羅河，所以水面以上嘅部分仍然係山羊，而水下面嘅部分變成咗魚。
摩羯座有時被形容做海山羊，有時係地面山羊。未知道咁樣做嘅原因，但係要追溯海山羊嘅形象就要去到巴比倫時代。羊頭魚尾嘅符號係代表巴比倫最偉大嘅建築低溫潮濕嘅兩個情況；山羊嘅兩隻角係兩個鎮嘅象徵—尼尼微同埋巴比倫，前者建立喺底格里斯河，後者建立喺幼發拉底河，但係都代表住同一個主權。
另外，蘇美爾人嘅神—恩基（中文：恩基）嘅符號包括咗一隻山羊同一條魚，後嚟合併咗做單一嘅野獸，但係就俾人認為係黃道星座嘅摩羯座。
另一方面，摩羯座有時會被認為係木衛五。

象徵同符號
摩羯座嘅符號係♑，左半邊嘅羊頭係代表佢同白羊座，但係草羊係源自希臘神話嘅潘；右半邊就係魚尾。摩羯座代表咗人嘅膝頭同埋老年。摩羯宮嘅守護星（中文：行星 (占星術)#占星十二星座與宮位的主星）係土星，擢升守護星係火星（同也門占星學入面嘅附庸星相同）。
摩羯宮屬於占星學裡面依照亞里士多德時期認為構成宇宙嘅４元素說裡面嘅４分類法入面嘅土象星座，土象係基本宮，而代表顏色係黑色。摩羯座喺占星學入面嘅３分類法，本位（又叫主導）、固定、變動入面嘅本位星座，意象係由泥土烘焙而成嘅磚頭。摩羯宮喺占星學入面嘅２分類法中係陰陽裡面嘅陰性星宮（中文：陰性星宮）。

符號編碼
摩羯宮嘅符號編碼記載喺雜項符號（中文：雜項符號 (Unicode區段)#區段字符表）。
U+2651 ♑ capricorn
巨蟹宮

巨蟹宮（粵拼：geoi6 haai5 gung1）係占星術黃道十二宮入面嘅第４宮，黃經由90°去到120°。呢個喺天文學原對應嘅星座係巨蟹座，喺太陽節氣係由夏至之後去到大暑之前，日期大約係每年嘅6月22號去到7月22號。
喺也門占星學（中文：也門占星學）入面，巨蟹宮嘅附庸星（中文：附庸星）係木星同海王星，代表木星嘅大紅斑同埋海王星嘅大暗斑（中文：大暗斑）；而喺密宗占星學（中文：密宗占星學）入面，巨蟹宮嘅神秘守護星同層次守護星一樣都係海王星（喺也門占星學入面屬於歸附）。

黃道十二宮
黃道十二宮裡面嘅星座，順序依次係：
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

象徵
巨蟹宮嘅符號係兩隻蟹螯，亦都係乳房同子宮嘅形狀，代表母性；巨蟹宮嘅守護星（中文：行星 (占星術)#占星十二星座與宮位的主星）係月亮，代表人嘅胸部同埋少年時期，而代表顏色係藍色。
巨蟹宮同雙魚宮仲有天蠍宮都屬於占星學裡面依照亞里士多德時期認為構成宇宙嘅４元素說裡面嘅４分類法入面嘅水象星座，意象係大海；喺占星學嘅３分類法裡面，本位（又叫主導星座）、固定、變動入面嘅本位星座；巨蟹宮喺占星學入面嘅２分類法中係陰陽裡面嘅陰性星宮（中文：陰性星宮）。

符號編碼
巨蟹宮嘅符號係♋，呢個符號編碼記載喺雜項符號（中文：雜項符號 (Unicode區段)#區段字符表）。
U+264B ♋ cancer
處女宮

處女宮（粵拼：cyu5 neoi5 gung1），又叫做室女宮（粵拼：sat1 neoi5 gung1），係占星術黃道十二宮入面嘅第６宮，黃經由150°到180°，對應天文學入面嘅處女座。呢段時間喺太陽節氣係由處暑之後去到秋分點之前，日期大約係每年嘅8月23號去到9月22號。
處女宮喺西洋占星術（中文：西洋占星術）裡面受到水星同智神星去管轄，蘊含咗處女嘅概念，依照亞里士多德時期認為構成宇宙嘅４元素說裡面嘅４分類法入面嘅土象星座，呢個喺占星學入面嘅３分類法裡面，本位、固定、變動入面屬於變動星宮。
處女宮喺密宗占星學（中文：密宗占星學）入面嘅神秘守護星係月亮，層次守護星係木星，婚神星係是室女宮嘅擢升守護星。

黃道十二宮
黃道十二宮裡面嘅星座，順序依次係：
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

象徵
處女宮係代表麥穗（中文：麥穗）或者係女外陰。處女宮亦都代表住人嘅腸臟同埋青年後期（獅子宮代表住自信心旺盛嘅青年前期，而處女宮就代表之後更加成熟沉穩嘅時期），意象係秋收之前種滿整齊農作物嘅莊稼（中文：糧食）。
處女宮嘅代表顏色係海軍藍同綠色，代表金屬係水銀，代表誕生石係藍寶石，而代表嘅國家係地中海東部嘅希臘、克里特、土耳其、塞浦路斯同埋巴西。

符號編碼
處女宮嘅符號係♍，呢個符號編碼記載喺雜項符號（中文：雜項符號 (Unicode區段)#區段字符表）。
U+264D ♍ virgo
代表處女宮嘅處女形象。

神話
處女宮喺西方希臘神話嘅典故係形容眾神之王宙斯同泰美斯一齊生嘅女—星辰少女阿斯特賴亞（中文：阿斯特賴亞）。阿斯特賴亞嘅身份係正義女神，喺佢身邊嘅天秤亦都係象徵佢其中一樣正義嘅佐證。阿斯特賴亞用佢嘅智慧嚟管治呢個世界，當人類完全無咗人性嗰陣，佢會覺得厭惡仲返到去天上面。
處女宮嘅另一個形象係掌管大地同埋守護婚姻嘅女神得茉忒薾個女—普西芬妮。普西芬妮係象徵純真與潔淨嘅女神，後尾更加喺冥王哈帝斯嘅夾硬搶之下成為咗冥界嘅皇后。處女宮嘅標誌代表住一個隻手揸住麥穗嘅處女。
處女宮喺西洋占星術（中文：西洋占星術）裡面受到水星同智神星去管轄，蘊含咗處女嘅概念，依照亞里士多德時期認為構成宇宙嘅４元素說裡面嘅４分類法入面嘅土象星座，呢個喺占星學入面嘅３分類法裡面，本位、固定、變動入面屬於變動星宮。
天秤宮

天秤宮（粵拼：tin1 ping4 gung1）係占星術黃道十二宮入面嘅第７宮，黃經由180°去到210°。呢個喺天文學原對應嘅星座係天秤座，喺太陽節氣係由秋分去到霜降之前，日期大約係每年嘅9月23號去到10月23號，所以秋分點又叫做天秤宮嘅第一宮，所以就有呢個名。不過因為歲差嘅關係，而家已經移到去處女座。
喺也門占星學（中文：也門占星學），天秤宮嘅附庸星（中文：附庸星）係土星，代表圍繞住土星嘅土星環；而喺密宗占星學（中文：密宗占星學）裡面，天秤宮嘅神秘守護星係天王星，層次守護星係土星（喺也門占星學入面屬於歸附）。

黃道十二宮
黃道十二宮裡面嘅星座，順序依次係：
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

象徵
天秤宮代表住均衡，亦都係日落嘅形態；佢嘅守護星（中文：行星 (占星術)#占星十二星座與宮位的主星）係代表和諧嘅金星，金星亦都代表人類嘅盤骨同埋成人時期嘅前期，特別同婚姻仲有人際關係有關，金星嘅代表顏色係淺紫色。土星係天秤宮嘅擢升守護星（呢個同也門占星學嘅附庸星一樣）。
天秤宮同雙子宮仲有水瓶宮都屬於占星學裡面依照亞里士多德時期認為構成宇宙嘅４元素說裡面嘅４分類法入面嘅氣象星座，意象係秋天嘅風；呢個係占星學入面嘅３分類法，本位（又叫主導）、固定、變動中嘅本位星座；天秤宮喺占星學入面嘅２分類法中係陰陽裡面嘅陽性星宮（中文：陽性星宮）。

符號編碼
天秤宮嘅符號係♎，呢個符號編碼記載喺雜項符號（中文：雜項符號 (Unicode區段)#區段字符表）。
U+264E ♎ libra
天蠍宮

天蠍宮（粵拼：tin1 kit3 gung1）係占星術黃道十二宮入面嘅第８宮，黃經由210°去到240°。呢個喺天文學原對應嘅星座係天蠍座，喺太陽節氣係由霜降之後去到小雪之前，日期大約係每年嘅10月23號去到11月22號。天文學原對應嘅星座係天蠍座，呢個係指希臘傳統嘅蠍子，因為咁樣而有呢個名。喺每年10月23號之後太陽去到呢個宮，嗰陣時嘅節氣係霜降。
喺也門占星學（中文：也門占星學）入面，天蠍宮嘅附庸星（中文：附庸星）係天王星，代表住天王星嘅自轉軸（中文：自轉軸）係傾斜98°；而喺密宗占星學（中文：密宗占星學）入面，天蠍宮嘅神秘守護星係火星，層次守護星係水星。

黃道十二宮
黃道十二宮裡面嘅星座，順序依次係：
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

符號編碼
天蠍宮符號係♏，呢個符號編碼記載喺雜項符號（中文：雜項符號 (Unicode區段)#區段字符表）。
U+264F ♏ scorpius
射手宮

射手宮（粵拼：se6 sau2 gung1），係占星術黃道十二宮入面嘅第９宮，黃經由240°去到270°。射手宮喺太陽節氣係由小雪之後去到冬至，日期大約係每年嘅11月22號去到12月21號。射手宮喺希臘神話裡面係源自半人馬，不過喺一般市面賣嘅有啲星座書入面又會叫呢個星宮做人馬座，其實兩樣嘢都係一樣嘅。而喺射手宮對面嘅星宮係雙子宮。

黃道十二宮
黃道十二宮裡面嘅星座，順序依次係：
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

象徵
射手宮嘅天文符號（中文：天文符號）由弓同箭組成，喺西洋占星術（中文：西洋占星術）裡面代表住理性，呢個星座亦都代表人類嘅大脾同埋壯年（中文：壯年）時期，代表顏色係紫色。射手宮喺西洋占星術嘅守護星（中文：行星 (占星術)#占星十二星座與宮位的主星）同也門占星學（中文：也門占星學）嘅附庸星（中文：附庸星）都係代表權力嘅木星，月球交點同埋智神星都喺呢度擢升。另外，射手宮喺密宗占星學（中文：密宗占星學）入面嘅神秘守護星係地球，層次守護星係火星。
射手宮、白羊宮同埋獅子宮都屬於占星學裡面依照亞里士多德時期認為構成宇宙嘅４元素說裡面嘅４分類法入面嘅火象星座，意象係溫度最低但係有最多火花嘅火焰底部。呢個喺占星學入面嘅３分類法，本位、固定、變動入面嘅變動星座；射手宮喺占星學入面嘅２分類法入面係陰陽裡面嘅陽性星宮（中文：陽性星宮）。

符號編碼
射手宮嘅符號係♐，呢個符號編碼記載喺雜項符號（中文：雜項符號 (Unicode區段)#區段字符表）。
U+2650 ♐ sagittarius
金牛宮

金牛宮（粵拼：gam1 ngau4 gung1）係占星術黃道十二宮入面嘅第２宮，黃經由30°去到60°。呢個喺天文學原對應嘅星座係金牛座，喺太陽節氣係由穀雨之後去到小滿之前，日期大約係每年嘅4月20號去到5月20號。
喺也門占星學（中文：也門占星學），金牛宮嘅附庸星（中文：附庸星）係月亮，代表住月相同埋月球環形山（中文：月球環形山列表）。喺密宗占星學（中文：密宗占星學）入面，金牛宮嘅神秘守護星同埋層次守護星係火神星（中文：祝融星）。

黃道十二宮
黃道十二宮裡面嘅星座，順序依次係：
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

象徵
金牛宮同室女宮仲有摩羯宮都屬於占星學裡面依照亞里士多德時期認為構成宇宙嘅４元素說裡面嘅４分類法入面嘅土象星座，意象係春耕之前充滿養份嚟啱去種植嘅土壤；呢個係占星學入面嘅３分類法，本位、固定、變動入面嘅固定星座；金牛宮喺占星學入面嘅２分類法嘅陰陽裡面屬於陰性星宮（中文：陰性星宮）。

符號編碼
金牛座嘅天文符號。
金牛宮嘅符號係代表牛頭嘅♉，佢嘅守護星（中文：行星 (占星術)#占星十二星座與宮位的主星）係代表愛同靚嘅神維納斯嘅金星，代表人嘅頸同埋幼童（中文：幼兒）時期。月亮係金牛宮嘅擢升守護星（呢個同也門占星學嘅附庸星一樣）。
呢個符號編碼記載喺雜項符號（中文：雜項符號 (Unicode區段)#區段字符表）。
U+2649 ♉ taurus
雙子宮

雙子宮（粵拼：soeng1 zi2 gung1）係占星術黃道十二宮入面嘅第３宮，黃經由60°去到90°。呢個喺天文學原對應嘅星座係代表孖生嘅雙子座。喺太陽節氣係由小滿之後去到夏至之前，大約係每年嘅5月21號去到6月21號。
喺也門占星學（中文：也門占星學），雙子宮嘅附庸星（中文：附庸星）係金星，代表金星嘅軌道用平均1億800萬公里（0.72個天文單位）嘅距離繞住太陽，每224.65地球日公轉一圈，亦都代表金星嘅自轉方向唔單止係順時針嘅（呢個叫做逆行（中文：順行和逆行）自轉），金星仲需要243個地球日去自轉（係所有行星入面轉得最慢嘅）；喺密宗占星學（中文：密宗占星學）裡面，雙子宮嘅神秘守護星係金星，層次守護星係地球（喺也門占星學入面屬於歸附）。

黃道十二宮
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

象徵
雙子宮同天秤宮仲有水瓶宮都屬於占星學入面依照亞里士多德時期認為係構成宇宙嘅４元素說裡面嘅４分類法入面嘅氣象星座，意象係疾風；喺占星學入面嘅３分類法入面，呢個係本位、固定、變動入面嘅變動星座；雙子宮喺占星學入面嘅２分類法入面係陰陽裡面嘅陽性星宮（中文：陽性星宮）。
呢個符號代表羅馬數字「２」，守護星（中文：行星 (占星術)#占星十二星座與宮位的主星）係最接近太陽、公轉速度最快嘅水星；另外，北交點、穀神星喺雙子宮擢升。
雙子宮嘅代表顏色係藍色，代表金屬係青銅，代表嘅職業係獵人，亦都代表住人嘅雙手仲有童年時期。

符號編碼
雙子宮嘅符號係♊，呢個符號編碼記載喺雜項符號（中文：雜項符號 (Unicode區段)#區段字符表）。
U+264A ♊ gemini
佛教大雄中學

佛教大雄中學（Buddhist Tai Hung College，BTHC）係位於香港九龍長沙灣嘅一間政府津貼中學，1969年創校，係香港佛教聯合會創辦嘅第二所中學。位置係長發街 38 號。現任校長係招康明。

校舍
大雄校舍佔地約五千平方米，樓高六層，有供一般教學用嘅標準教室 26 間，實驗室 4 間（物理室、生物室、化學室、綜合科學室）、地理室、音樂室、美術室各一間。此外，又有畀同學課餘嘅圖書館同閱讀室，畀社工約見家長同埋輔導學生用嘅會見室。學校設有籃球場、排球場、體操室、有蓋操場、園圃，畀學生活動同休憩。
電腦設施方面，個個課室都有網絡接點、投影機同多媒體電腦，教員室入面就為每位先生提供一部多媒體桌面電腦，方便老師搵資料，製作教材，另外附設教學軟件製作中心，研發校本嘅教材以及教學平台；另外，重有電腦室同多媒體語言中心，畀同學上堂用；圖書館亦裝有 43 部電腦畀同學使用。
新翼起好之後，增加咗學生活動中心同輔導活動中心，仲有畀老師同學生傾計嘅聚言室、暢談室、學生會辦事處、領袖生室同家長教師會辦事處等等。2003年，又增設咗英語閣，等學生可以同外籍老師暢談和交流；2004年，增加咗數學閣，等同學喺唔上堂嗰時，透過唔同嘅活動，啟發佢哋研習數學嘅興趣。

班別架構
本校中一至中六採用平衡班制，每級四班。
中三嘅同學可以全部獲派中四學位。
初中學生除修讀一般基礎課程外，亦研習普通話及電腦等科目。

校徽
「卍」本來係古代嘅一種吉祥徽號，有釋為「德」字，亦有譯為「萬」，就係萬德匯聚嘅意思。後來畀佛教廣泛採用，作為吉祥如意嘅象徵。
至於法輪方面，「輪」係古印度的一種武器。而「法輪」係指佛所講嘅教法圓滿無缺，有「輪」咁嘅威力，能夠滅除煩惱，乃至摧毀一切唔正確嘅見解。

校訓
大雄嘅校訓係「明智顯悲」，即係「明平等智，顯同體悲」。
所謂「明平等智」，即係我地要將「平等性智」嘅佛德，徹底研究明白，明白有自己亦同時有他人嘅道理。彼此之間，也須平等待遇。人同人，人同物，物同物之間，都有平等嘅概念存在住。呢個係佛教嘅術語。如來有四智：大圓鏡智，平等性智，妙觀察智，成所作智。平等智，就係平等性智嘅簡稱。以凡夫俗子嘅第七識之「我見」，轉而提昇得到智慧，以證明自己同其他人，一切都係平等齊觀，彼此佛性同故，常住不變嘅。故謂之「平等性智」即密宗的「灌頂智」。
而「顯同體悲」方面，佛理認為，一切眾生嘅身體，同己身同為一體，同樣會發生拔除痛苦，興起快樂嘅心，呢個就係同體嘅慈悲心（儒家叫佢做「仁」，現代就叫「同情心」）。凡有學問嘅人，應該盡量表現出嚟。同體慈悲又係佛教術語，起信論曰：「一切諸佛菩薩，皆願度脫一切眾生，常恆不捨，以同體智力之故，就隨應見聞而現作業」。又曰：「一切眾生如己身，平等無別」。
長夜 My Love Goodnight

《長夜 My Love Goodnight》係香港女歌手葉蒨文嘅第二張粵語專輯，出版日期係1985年4月。
笑波子

笑波子（英文：Smilingboris，1993年11月18號—）係香港男YouTuber，原名李煒樂。佢由2012年大專一年級開始拍片上載到YouTube，喺2016年畢業後全職投入YouTuber嘅工作。響2017年頻道訂閱人數超過50萬。

經歷
笑波子喺大專時期就開始拍攝同埋製作影片並上載到YouTube。佢喺2016年土木工程學系畢業後開始做全職YouTuber，頻道至今訂閱人數大概有90.9萬以上。
笑波子每日上載1至3條片到YouTube，喺2016年已經上載咗超過600條片。短片嘅瀏覽量由兩萬到過百萬不等，通過YouTube嘅分紅同埋同商戶嘅合作拍片，龐大嘅觀眾量令佢一年收入過百萬。喺2017年，笑波子開始參演遊戲廣告同MV。笑波子而家養咗兩隻狗，分別叫 Muffin 同埋Brownie。

名
佢嘅網名「笑波子」嘅「波子」源自佢細個嘅綽號：佢中學嗰陣曾經去過新加坡讀咗一年，回流香港之後，啲同學都冇睇過膠質嘅「坡紙」（新加坡元紙幣），好多人都問佢攞嚟睇，自此佢就有咗「坡子」（廣東話諧音）呢個綽號。當中嘅「笑」字就係以希望攞到觀眾笑為大前提同有自己笑自己嘅含意。
DAW

DAW（粵拼：do1，英文全名：digital audio workstation），又叫數碼音樂工作站 或者數碼音響工作站，係一種音樂界用嘅應用程式，主要用喺音樂製作，包括作曲、編曲、錄音同混音，但係亦有配合 MIDI 控制器用嚟演奏。
正式嘅 DAW 都可以處理 MIDI 資訊，但係用 MIDI 好多時會唔出實體電子樂器，而係透過外掛程式或者軟體合成器出虛擬樂器。
最大路嘅 DAW 包括 Ableton、Cubase、Logic 同 Reaper，全部都係牟利軟件；自由軟件有 Ardour、LMMS、Helio、Radium、Zrythm 等等。另外有其他比較少人用但係都算大路嘅 DAW，例如 Bitwig Studio 等等。
有啲 DAW 可以直接處理視訊，對幫電視電影作背景音樂非常有用。

錄音同混音
用 DAW 做錄音同混音嘅原理係用演算法代替混音器、效果器（effect pedals）、EQ 等等嘅電子器材，如果有唔識扮嘅電子器材，好多時可以有外掛組件可以用。
混音嘅流程主要係每種樂器或者人聲嘅部會係一個獨立嘅聲道，喺 DAW 入面用演算法混音，好處係如果某個聲道發現有問題，只要有問題嘅嗰部錄過就得，甚至可能可以喺 DAW 入面執就得，唔使搵齊成隊樂隊再夾時間成首歌錄過。
咪或者實體樂器駁 DAW 仍然要用輸入裝置，通常係錄音介面。
阿拔圖蘇廸

阿拔圖蘇廸（Alberto Sordi，1920年6月15號—2003年2月24號）係一個意大利嘅男電影導演、舞台劇演員、編劇、電影演員、歌手、電視演員、諧星、作曲家、演員、導演，佢喺1937年出道。
陳美濤

陳美濤（英文：Tomato Chan，1995年7月28號—），係香港女作家，主要寫小說，出咗八本書。2021年選亞洲小姐拎到才華飛越大獎。2022年代表香港參選國際選美Miss Grand International。

簡歷
陳美濤大學讀香港大學中文系學士，一級榮譽畢業，之後再讀埋香港大學中文系研究碩士同香港大學中國歷史系博士。
雨宗林

雨宗林（7月20號—），用過藝名雨天，係中國大陸歌手，喺2005年發行咗歌曲《愛到盡頭》，之後開始演藝生涯。佢憑《願得一人心》，《過期愛情》同埋《時光不老我們不散》等多首歌曲，喺華語樂壇獲得唔少關注。

早年生涯
雨宗林喺陝西省渭南市出世。佢老豆好鍾意音樂，雨宗林亦受到薰陶，八九歲嗰時，爸爸為咗佢買咗部雙卡錄音機，每日都聽住嗰個年代嘅流行曲。去到踏入社會初期，雨宗林曾經為咗搵食喺夜場做過駐唱歌手，而且去過好多地方演出，亦係嗰陣認識咗劉嘉亮，後來得到佢嘅引薦，2004年去咗廣州成功簽約呂飛唱片。
飛馳音樂中

飛馳音樂中係歌手丁菲飛、黃耀明、黃貫中同埋恭碩良喺2002年推出嘅一隻廣東話合輯（除咗第7首歌係華語），由環球唱片發行。
黃昺翔

黃昺翔（Sean Huang，1989年－），台灣音樂人，台南藝術大學應用音樂系學士畢業，2012年發行個人首張創作專輯《黑》，曾經係張三李四樂團主唱。
陳小米

陳小米係台灣民主進步黨政治人物陳其邁所養嘅一隻貓，有時會因為陳其邁帶佢去出席一啲活動，甚至亂入陳其邁喺網絡上嘅直播，得到傳媒嘅一啲關注。
陳其邁

陳其邁（1964年12月23號—）係臺灣一位政治人物，高雄市現任市長。

簡介
佢喺基隆出世，喺高雄大，學歷係高雄中學、中山醫學院，攞咗臺大公衛碩士文憑。
做過民主進步黨不分區立委、總統府副秘書長、行政院政委兼發言人、高雄市代理市長、民進黨副秘書長、英國倫敦政經學院訪問學人、長庚醫院醫師、臺北醫學院講師。
陳亦做過台灣醫界聯盟高雄分會執行委員、台灣醫界聯盟執行委員、全國教師會顧問、環境保護聯盟高雄市分會召集人同執行委員、保護高屏溪色聯盟成員等。
2018年3月7號，喺民進黨高雄市長初選民調入邊勝出，獲提名做2018年民進黨高雄市長參選人，11月3號造勢晚會度宣布辭咗立法委員嘅職務，最後輸咗畀韓國瑜。
2019年1月14號，蘇貞昌上任行政院長，陳接任行政院副院長。
2020年8月15號，因為韓國瑜俾人罷免，所以高雄市長要重新選過，陳其邁代表民進黨贏咗補選。8月24號，陳其邁再上任高雄市市長。
何爵天

何爵天（英文：Ho Cheuk-Tin，1987年—）係香港電影導演，憑執導《正義迴廊》攞到2023年度香港電影金像獎新晉導演。
虛擬樂器

虛擬樂器（英文：virtual instrument）即係用軟體模擬出嚟嘅樂器，但係所謂軟體除咗獨立嘅應用程式之外，亦包括外掛程式（plug-ins），甚至包括 Sfz 格式、Hydrogen drum kit 或者 Soundfont 等等一啲根本唔係程式嘅檔案格式。（唔係程式嘅虛擬樂器當然要用個程式處理，呢種程式喺自由軟件世界習非成是，通常叫軟體合成器。）
概念上，虛擬樂器可以分兩大類，一係用數學模型模擬某種樂器嘅聲，二係將取樣（sampling）攞返嚟嘅聲播返出嚟，不過實際上，好多虛擬樂器都係介乎兩者之間。
虛擬樂器如果有取樣成分，又叫取樣樂器（英文：samples 或者 sample library）；除咗專業音樂人目前已經少用嘅 Soundfont 之外，通常都會佔用好多嘅磁碟空間。

取樣樂器
取樣樂器嘅 ｢取樣｣（sampling）係指有系統咁錄低 一件實體樂器嘅某個數量嘅聲，等用呢啲錄音可以整一個模擬嗰件樂器嘅數碼模型。

取樣過程
喺取樣嘅過程中，每種聲並唔係淨係錄一個樣本，而係錄好多個樣本，然後再根據某啲準則，分大細聲（velocity）再進行篩選，揀幾個有代表性嘅樣本攞嚟用。
幫有音高嘅樂器取樣亦未必係每個音都取樣，例如，一個常見嘅做法係隔全音取樣，即係中間嘅音全部都係計出嚟嘅。

局限
模擬電子樂器嘅虛擬樂器可以好過真嘢，但係取樣樂器無論取樣做得幾好，出嚟嘅聲都可以好假，模擬管弦樂團亦只能夠有大概六成似。理由係取樣係將無限變化嘅嘢量化嘅一種過程，例如，就算係用同一種樂器出同一個音，真人都唔會次次都用一模一樣嘅發音法，甚至用唔同嘅工具 或者唔同嘅樂手，同一件樂器都會唔同聲。

緩解方案
分大細聲其實已經可以增加像真度，但係喺技術上可行嘅情形下，如果揀咗出嚟嘅幾個樣本全數擺哂入去個虛擬樂器度，播出嚟嘅音就唔會次次一樣，呢個做法叫循環取樣[暫譯]（round robin）。
除此之外，亦可以㨂錄低唔同嘅發音法同唔同咪高峯擺位全部記低，呢啲做法全部可以畀一種機制，等作曲或者編曲人可以有辦法人手修正佢哋嘅數碼樂譜，等虛擬樂器出嘅聲可以聽落冇咁假。